मैंने एक भी प्राइम टाइम एक देश एक चुनाव थीम पर नहीं किया। एक भी लेख नहीं लिखा। वैसे मैं हर मसले पर न तो चर्चा करता हूं और लिख सकता हूं। फिर भी इस एक मसले के बारे में बताना चाहता हूं कि क्यों नहीं डिबेट किया। जबकि मेरे आस-पास के विद्वान जानकार अक्सर याद दिलाते रहे कि एक देश एक चुनाव पर चर्चा कीजिए। हॉट टॉपिक है। आज भी यहां लेख छपा है, वहां लेख छपा है। राजनीतिक चर्चाओं मे रूचि रखने वाले हज़ारों बार कहा करते थे कि देख लीजिएगा, मोदी सारे चुनाव एक साथ करा देंगे। ख़ुद को मुद्दा बना देंगे और जीत जाएंगे। कई बार इतना दबाव हो जाता था कि लगता था कि ठीक है इस पर चर्चा करनी चाहिए। मैं एक भी चर्चा नहीं की।